CELEX: 32019D2188
Language: lt
Date: 1576022400000
Title: Politinio ir saugumo komiteto sprendimas (BUSP) 2019/2188 2019 m. gruodžio 11 d. dėl Europos Sąjungos patariamosios misijos saugumo sektoriaus reformai Irake remti (EUAM Iraq) vadovo skyrimo (EUAM Iraq/3/2019)

20.12.2019   
               
               
                  LT
               
               
                  Europos Sąjungos oficialusis leidinys
               
               
                  L 330/50
               
            
         POLITINIO IR SAUGUMO KOMITETO SPRENDIMAS (BUSP) 2019/2188
         2019 m. gruodžio 11 d.
         dėl Europos Sąjungos patariamosios misijos saugumo sektoriaus reformai Irake remti (EUAM Iraq) vadovo skyrimo (EUAM Iraq/3/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2017 m. spalio 16 d. Tarybos sprendimą (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq) (1), ypač į jo 9 straipsnio 1 dalį,
         kadangi:
         
                     (1)
                  
                  
                     vadovaujantis Sprendimo (BUSP) 2017/1869 9 straipsnio 1 dalimi, pagal Sutarties 38 straipsnio trečią pastraipą Politinis ir saugumo komitetas (PSK) įgaliojamas priimti atitinkamus sprendimus, susijusius su Europos Sąjungos patariamosios misijos saugumo sektoriaus reformai Irake remti (EUAM Iraq) politine kontrole ir strateginiu vadovavimu jai, įskaitant sprendimą skirti misijos vadovą;
                  
               
                     (2)
                  
                  
                     vadovaujantis Sprendimo (BUSP) 2017/1869 6 straipsnio 1 dalimi, misijos EUAM Iraq vadovu buvo paskirtas Markus RITTER;
                  
               
                     (3)
                  
                  
                     2018 m. spalio 15 d. Taryba priėmė Sprendimą (BUSP) 2018/1545 (2), kuriuo EUAM Iraq įgaliojimų terminas pratęstas iki 2020 m. balandžio 17 d.;
                  
               
                     (4)
                  
                  
                     2019 m. lapkričio 11 d. Sąjungos vyriausiasis įgaliotinis užsienio reikalams ir saugumo politikai pasiūlė EUAM Iraq misijos vadovu nuo 2020 m. sausio 1 d. iki 2020 m. balandžio 17 d. paskirti Christoph BUIK,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos patariamosios misijos saugumo sektoriaus reformai Irake remti (EUAM Iraq) vadovu nuo 2020 m. sausio 1 d. iki 2020 m. balandžio 17 d. skiriamas Christoph BUIK.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2020 m. sausio 1 d.
         
         
            Priimta Briuselyje 2019 m. gruodžio 11 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 266, 2017 10 17, p. 12
         
         
            (2)  2018 m. spalio 15 d. Tarybos sprendimas (BUSP) 2018/1545, kuriuo iš dalies keičiamas Sprendimas (BUSP) 2017/1869 dėl Europos Sąjungos patariamosios misijos saugumo sektoriaus reformai Irake remti (EUAM Iraq) (OL L 259, 2018 10 16, p. 31)